62007CC0101(01)
CONCLUZIILE AVOCATULUI GENERAL
JÁN MAZÁK
prezentate la 16 octombrie 2008 (
1
)
Cauzele conexate C-101/07 P și C-110/07 P
Coop de France bétail et viande, fostă Fédération nationale de la coopération bétail et viande (FNCBV), și alții
împotriva
Comisiei Comunităților Europene
„Recurs — Concurență — Piața cărnii de vită și de mânzat — Acord încheiat între federațiile naționale ale crescătorilor și ale măcelarilor având ca obiect suspendarea importurilor de carne de vită și de mânzat și fixarea unui preț minim de achiziție — Amenzi — Regulamentul nr. 17 — Articolul 15 alineatul (2) — Luarea în considerare a cifrei de afaceri a întreprinderilor membre ale federațiilor”
1.
Prin recursurile declarate, Coop de France bétail et viande, fostă Fédération nationale de coopération bétail et viande (C-101/07 P) și Fédération nationale des syndicats d’exploitants agricoles, Fédération nationale bovine, Fédération nationale des producteurs de lait, precum și Jeunes agriculteurs (C-110/07 P) solicită anularea Hotărârii Tribunalului de Primă Instanță al Comunităților Europene din 13 decembrie 2006, FNCBV și alții/Comisia (T-217/03 și T-245/03, Rec., p. II-4987), prin care acesta, pe de o parte, a redus amenda care le fusese aplicată de Comisia Comunităților Europene prin Decizia 2003/600/CE din 2 aprilie 2003 privind o procedură de aplicare a articolului 81 din Tratatul CE (cauza COMP/C.38.279/F3 — Carne de vită și de mânzat din Franța) (JO L 209, p. 12) și, pe de altă parte, a respins, în cea mai mare parte, acțiunile care aveau ca obiect anularea acestei decizii.
2.
Prin decizia din 29 ianuarie 2008, Curtea a trimis cele două cauze în fața Camerei a treia, compusă din domnul M. A. Rosas, președinte de cameră, domnii U. Lõhmus (raportor), J. Klučka, A. Ó Caoimh și doamna P. Lindh, judecători. Întrucât niciuna dintre părți nu a solicitat ascultarea observațiilor sale orale, Curtea a decis să se pronunțe fără audierea pledoariilor.
3.
Primele noastre concluzii în prezentele cauze au fost prezentate la 17 aprilie 2008, dată la care a fost închisă procedura orală.
4.
Întrucât doamna Lindh a fost împiedicată să judece, Curtea (Camera a treia) a decis, prin Ordonanța din 2 octombrie 2008, înlocuirea sa cu domnul J. N. Cunha Rodrigues și a redeschis procedura orală, potrivit articolului 61 din Regulamentul de procedură.
5.
Deoarece nu s-a organizat nicio altă ședință, nu avem nimic de adăugat în plus față de Concluziile prezentate la 17 aprilie 2008.
I — Concluzie
6.
Astfel, în opinia noastră, Curtea ar trebui:
1)
să respingă recursurile;
2)
să oblige Coop de France bétail et viande la plata cheltuielilor de judecată în cauza C-101/07 P și să oblige Fédération nationale des syndicats d’exploitants agricoles, Fédération nationale bovine, Fédération nationale des producteurs de lait și Jeunes agriculteurs la plata cheltuielilor de judecată în cauza C-110/07 P;
3)
să oblige Republica Franceză la suportarea propriilor cheltuieli de judecată.
(
1
)	Limba originală: franceza.